kardosdrur/scandi-wiki huggingface dataset:
Sottern (Uppland)

Sottern er en lang smal sø i det svenske landskap Uppland som krydser länsgrænsen mellem Edsbro socken i Stockholms län og Knutby socken i Uppsala län. Byen Smara ligger ved den sydlige del  af Sottern. Søen har været formindsket pga. vandstandssænkning, men vokser nu igen, efter at der er dannet en forening til at at stoppe det.

Eksterne kilder og henvisninger
Sjön Sotterns vänner

Uppland
Søer i Sverige
Norrtälje kommun
Uppsala kommun
Radamel Falcao

Radamel Falcao García Zárate (født 10. februar 1986), til dagligt kendt som Radamel Falcao, er en colombiansk fodboldspiller der spiller for den spanske La Liga-klub Rayo Vallecano og for det colombianske landshold. I sommer år 2015 blev han udlånt til den engelske fodboldklub Chelsea.

Referencer

Eksterne henvisninger 
 

Fodboldspillere fra Colombia
Deltagere ved verdensmesterskabet i fodbold 2018
Fodboldspillere fra Atlético Madrid
Fodboldspillere fra Club Atlético River Plate
Fodboldspillere fra FC Porto
Fodboldspillere fra Lanceros Boyacá
Personer fra Santa Marta
Fodboldspillere fra AS Monaco FC
Angribere (fodbold)
Voice of America

Voice of America (VOA) er den amerikanske føderale regerings officielle, internationale radio- og TV-kanal. VOA producerer og distribuerer i dag 1800 timer udsendelser hver uge på 43 forskellige sprog. VOA anslås at have ca. 134 millioner lyttere og seere rundt om i verden.

Etablering under Anden verdenskrig 
Voice of America blev etablere under 2. Verdenskrig som en radiostation, og de første udsendelser fandt sted den 1. februar 1942 på tysk, under vignetten "Stimmen aus Amerika". Formålet var at forklare verden (og særlig Nazi-Tyskland, hvorfor USA deltog i krigen. Senere blev udsendelserne udvidet, og mod slutningen af krigen sendte VOA på 40 sprog over 39 forskellige sendere. Efter krigen blev nyhedsudsendelserne indskrænket, og udsendelser på 20 sprog ophørte.

Et amerikansk lov forbød stationen at sende indenfor USA, idet der var frygt for, at en nyhedsinstitution, der var finansieret af regeringen ville kunne udvikle sig til et propagandaredskab for den til enhver tid siddende regering.

VOA udviklede udsendelser i Special English, et forenklet engelsk, med et begrænset ordforråd på blot 1.500 ord, der blev oplæst langsommere og med korte sætninger, der som udgangspunkt kun måtte have et enkelt budskab. Årsagen til udviklingen af Special English var ikke blot at give lyttere med begrænset sprogkundskab en mulighed for at følge med, men blev primært udviklet for at imødegå den jamming af radiosignalerne, som stationen blev udsat for. Med Special English håbede man, at lytterne ville være i stand til at forstå udsendelsernes indhold, selvom enkelte ord eller sætninger faldt ud.

Kanalen minder om en række andre inernationale radio-/tv-stationer, såsom BBC World Service, Deutsche Welle, Radio Nederland Wereldomroep, Radio France Internationale, Ruslands stemme og Radio Canada International, selv om disse ikke er fuldstændig statskontrollerde.

VOA på nordiske sprog 
Efter etableringen i 1942 voksede VOA kraftigt og der blev etableret udsendelser på flere sprog, herunder de nordiske. I 1942 påbegyndtes udsendelser på dansk, norsk og finsk, og i 1943 blev udsendelser på svensk påbegyndt. I 1944 blev der også sendt på islandsk. Alle de nordiske sprogversioner blev nedlagt ved krigens afslutning. De finske udsendelser blev genoptaget i 1951, men blev igen nedlagt i 1953.

Noter

Eksterne henvisninger 

 VOAs officielle website

Tv-kanaler fra USA
Etableret i 1942
Medievirksomheder fra USA
2. verdenskrig
Den kolde krig
Fægtning under sommer-OL 2012 – Kårde (damer)

Kvindernes individuelle konkurrence i kårde under Sommer-OL 2012 fandt sted den 30. juli på ExCeL Arena.

Resultater

Finale

Top half

Sektion 1

Sektion 2

Bottom half

Sektion 3

Sektion 4 

Kårde (damer)
Kvindesport under OL
Båven

Båven er en sø beliggende centralt i det svenske landskap Södermanland. Søen er tredjestørste i landskapet, efter Mälaren og Hjälmaren, og den største som ligger helt indenfor landskapets afgrænsning. Båven ligger i kommunerne Flen, Gnesta og Nyköping. Søen har et areal på 68 km², og den ligger 21 meter over havet. Båven afvandes af  Husbyån, som går til søen  Långhalsen, som  afvandes af Nyköpingsån.

Søen er karakteriseret af mange forgreninger og mange øer. Kystlinjen er omkring 500 km lang, og søens gennemsnitsdybde er cirka 10 meter; Det dybeste punkt ligger over 50 meter under overfladen. Søen har forholdsvis rent vand og et rigt fugleliv med mange beskyttede områder for fugle. Malle er en sjælden fisk som lever i Båven.

Den  eneste by som ligger direkte ved søens bred, er Sparreholm med godt 700 indbyggere. Rundt om  Båven ligger flere slotte og herregårde, blant dem Sparreholms slot, Vibyholms slot, Rockelsta og Skedevi.

Inbåven er en vig der ligger mod nord-nordøst i søen, og har forbindelse med resten af Båven via Bocksfjärden og Jälundsund. Navnet Inbåven er også i brug et stykke nedenfor Jälundsund. Inbåven munder ud i gattet mellem Hornet og Klubben. Hornet er den yderste spids på Hyltingeö (se under) og ligger i Gryt sogn. Klubben er en tidligere ø, som for tiden ved tilgroning er blevet forbundet med fastlandet ved Ullabergs herrgård i Björnlunda sogn. Herregården Boxtorp ligger ved Inbåvens nordlige bred. Ca. tre kilometer nordøst for Inbåven ligger Stjärnhov.

Hyltingeö er en stor halvø i Båven som har forbindelse med fastlandet via et næs og en bro. Halvøen er delt mellem sognene Gryt og Hyltinge sogn.

Södermanland
Søer i Sverige
Hadsund Hallerne

Hadsund Hallerne (eller Hadsund Idrætscenter) er et idrætskompleks med bl.a. fodboldstadion i Hadsund som er hjemsted for byens fodboldklub Serie 1 klubben Hadsund Boldklub. Idrætscenteret har en størelse på 4.933 m2 og er placeret tæt ved Hadsund Skole og nabo til idrætsanlæg, campingplads og vandrehjem.

Hadsund Idrætscenter består af fodboldstadion, 2 indendørshaller, multisal, skydebaner, spinning, boksehal, mødelokaler, motionscenter, 22 omklædningsrum og cafeteria.

Idrætscenteret er grundlagt i 1960'erne, og er siden udbygget i takt med det stigende behov. I dag omfatter bygningskomplekset to store idræts-haller, en multihal, et kamphus, en skydebane.

Fodboldstadion 
Hadsund Stadion har en tilskuerkapacitet på 2.000 (150 siddepladser) og har en størelse på 105 x 68 m. Syd for Stadion er der anlagt 4 fodboldbaner.

Eksterne henvisninger 
 Hadsund Hallernes hjemmeside
 Billeder fra Hadsund Stadion
 Hadsund Boldklubs hjemmeside

Kilder 

Idrætshaller i Danmark
Hallerne
Hallerne
Fodboldstadioner i Danmark
Hallerne
Øresunds Internationale Skole

Øresunds Internationale Skole er en forældredreven friskole på Engvej i det sydlige København. Skolen har undervisning fra børnehaveklasse til og med 9. klasse og anvender grundlæggeren af den nyreligiøse bevægelse scientology, L. Ron Hubbards, studiemetoder og undervisningspædagogik. Skolen er medlem af Dansk friskoleforening.

Omkring en femtedel af det beløb forældrene betaler går ubeskåret til Scientology-organisationen Applied Scholastics International, som løbende har overført penge til en anden organisation kaldet Association for Better Living and Education (ABLE). Den organisation har videreført værdier for flere millioner kroner til en virksomhed, der er fuldt ud ejet og kontrolleret af Scientology i USA.

Skolen blev i 2005 udsat for kritik fra Undervisningsministeriet, hvilken kritik skolen dog afviste.

Kilder

Eksterne henvisninger 
 Officiel hjemmeside
 Applied Scolastics' hjemmeside

Amager
Uddannelsesinstitutioner i København
Friskoler i Danmark
Etableret i 2003
Scientology
Wolfgang Thierse

Wolfgang Thierse (født 22. oktober 1943 i Breslau, i dag Wrocław, Polen) er en tysk politiker fra partiet SPD. Fra 1998 til 2005 var han forbundsdagspræsident. Siden 2005 har han været vicepræsident for Forbundsdagen.

Eksterne henvisninger 

Politikere fra SPD
Medlemmer af Forbundsdagen
Stevnsfortets Skole

Stevnsfortets Skole  er en sikret døgninstitution for børn og unge, der drives efter servicelovens § 67, stk. 3. e. Den har 15 pladser, og   er hverdagen for kriminelle under 18 år. Den er indrettet i de tidligere mandskabsbygninger der hørte til Stevnsfortet. For omkring  80-90 % af de anbragte unge er der tale om varetægtssurrogat  hvor formålet er en anbringelse i et socialt tilbud, frem for i et arresthus eller fængsel sammen med voksne, der er anklaget eller dømt for kriminalitet.

Eksterne kilder og henvisninger
 Servicedeklaration for Stevnsfortet 2013 
 Bag hegn tråd og tremmer på Stevnsfortet  P4 Sjælland 8. december 2011

Kriminalitetsforebyggelse i Danmark
Institutioner i Danmark
Bygninger, konstruktioner og anlæg i Stevns Kommune
Limhamn kalkbrud

Limhamn kalkbrud () er et af Nordeuropas største dagbrud. Det er 1.300 meter langt og 800 meter bredt med en dybde på 65 meter. Kalkbruddet ligger i bydelen Limhamn-Bunkeflo i Malmø.

Der er to slags kalksten i bruddet. Øverst ligger et 15 m tykt lag københavnkalksten og derunder endnu tykkere lag af limhamnkalksten. Det nederste lag blev dannet i et tropisk hav for 65-61 millioner år siden. I kalkstenen findes fossiler af koraler, krokodiller og hajtænder.

Dagbruddet blev indviet 1866, men kalkudvinding forekom i Limhamn allerede i 1600-tallet. Bruddet blev drevet af forskellige selskaber som Annetorps Kalkbruk, Skånska Cement og Scancem. Brydningen af kalksten skete i begyndelsen med håndkraft, men ind i 1900-tallet begyndte man at bruge dynamit og maskiner. En smalsporet jernbane med hestetrukne vogne blev opført 1874 for at transportere kalksten til havnen. Skånska Cement fik 1883 tilladelse til at anvende damplokomotiv i stedet for heste. Cementfabrikken i Limhamns havn stod færdig 1889. På grund af støv og naboernes klager gravede man en ca. to km lang tunnel mellem kalkbruddet og cementfabrikken. Tunnelen blev indviet af Tage Erlander i 1968, men det varede kun ti år før cementfremstillingen ophørte, og dermed også behovet for tunnelen. Den sidste sprængning blev foretaget i slutningen af 1980'erne. Brydningen af kalk ophørte dog først i 1994.

I dag ejes kalkbruddet af Malmö kommune efter at Heidelberg Cement overlod kalkbruddet til kommunen. Tidligere havde Heidelberg Cement udstykket og solgt dele af området nærmest kalkbruddet til boligbyggeri. Kalkbruddet blev gjort til et kommunalt naturreservat ved årsskiftet 2010–11.

Kildehenvisninger

Eksterne henvisninger 
 Artikel om Limhamn kalkbrud  

Skånes geografi
Malmø
Etableret i 1866
Ophørt i 1994
Dværgmumien fra Wyoming

Dværgmumien fra Wyoming (kaldet Pedro efter sit fundsted) er et ca. 40 cm langt mumificeret lig, som blev fundet i 1932 af guldgraverne Cecil Main og Frank Carr. Dværgmumien sidder ned og er så kun 20 cm høj.

Den bedste videnskabelige forklaring på dværgmumien er, at den er en dødfødt baby, der efterfølgende er mumificeret

Historisk 
To prospektorer, Cecil Mayne og Frank Carr, sprængte i oktober 1932 sig vej gennem nogle klipper, hvor en guldåre fortsatte ind i, i et område i  San Pedro mountains i Carbon County, Wyoming. Da støvet havde lagt sig, så de at de havde åbnet et rum omkring 1,3 m højt, 1,6 meter bredt og 5 m dybt. Der så de først mumien.

Mumien Pedro 
Mumien Pedro sad opret med armene krydset, dækkende dens krydsende ben. Den sad vinkelret til gulvet på en lille afsats i rummet. Den vejede omkring 12 unser. Dets kranium var fladt, øjnene bulede og kroppen var så velbevaret, at neglene var synlige.
Hovedet var dækket af et mørkt gelatinelignende stof.

Lige fra opdagelsen blev den kaldet et svindelnummer af de fleste lærde. Mange troede, at det var en dukke. Videnskabsfolk kom fra hele landet for at se på mumien. Et røntgenbillede blev taget af mumien i 1950 og det blev opdaget, at der var et "menneskelignende"  skelet indeni. Nogle af knoglerne var brækket, inklusiv rygsøjlen, et nøgleben og kraniet. Skader på kraniet tydede på en voldsom død.

Andre dværgmumier 
Der er fundet flere formodede dværgmumier, men de er senere gået tabt (fx Chiquita).

Kilder/referencer

Se også 
 Atacama-humanoiden
 :en:Little people (mythology)
 :en:Little People of the Pryor Mountains

Eksterne henvisninger 
  Photo of mummy

Arkæologiske fund
Pseudovidenskab
Mumier
Hadsund Kommune (1937-1970)

Hadsund Kommune (1937-1970) var en kommune som eksisterede indtil Kommunalreformen i 1970. Den var beliggende i Himmerland.
Hadsund Kommune opstod den 1. april 1937 ved sammenlægning af de tidligere Vive og Skelund-Visborg Kommuner. Den 1. april 1970 indgik kommunen i Hadsund Kommune (1970-2006).

Kommunen bestod af de ovennævnte sogne.

"Hovedbyen" var Hadsund. 

Disse stednavne var registreret indtil Kommunalreformen i 1970
 Rosendal (Hadsund Sogn) (bebyggelse)
 Rolighed (Hadsund Sogn) (bebyggelse)
 Sindholt (Hadsund Sogn) (bebyggelse)
 Transbjergholt (Hadsund Sogn) (bebyggelse)

Se også 
 Hadsund Kommune (1970-2006)
 Mariagerfjord Kommune (2007-

Klider og referencer 

Kommuner i Aalborg Amt
Kommune (1937-1970)
Etableret i 1937
Ophørt i 1970
Långhalsen

Långhalsen er en sø i  den sydlige del af  det svenske landskap Södermanland, og har forbindelse med kommunerne Nyköping, Katrineholm og Flen. Søen har et areal på 34 km², og ligger 19 meter over havet. Søen er som navnet antyder lang of smal. på de fleste steder ca. en kilometer bred, og ingen steder mere end tre kilometer bred. Långhalsen afvandes af Nyköpingsån. Største by ved søen er Vrena.

I 1857 blev vandstanden i  Långhalsen (og Yngaren) sænket med ca to meter, med henblik på at indvinde ca. 3.000 tønder (ca 12 km²) dyrkbar mark.

Södermanland
Søer i Sverige
Min søsters børn i Afrika

Min søsters børn i Afrika er en dansk film fra 2013. Filmen er instrueret af Martin Miehe-Renard.

Medvirkende 
 Peter Mygind - Onkel	
 Mille Dinesen - Fru Flinth	
 Thomas Levin - John	
 Robert Hansen - Leif	
 Frida Luna Roswall Mattson - Pusle	
 Lasse Guldberg Kamper - Michael	
 Mathilde Høgh Kølben - Amalie	
 Sebastian Kronby - Jan	
 Rumle Risom - Blop	
 Clara Rugaard-Larsen - Julie	
 Ditte Hansen - Mor	
 Troels Malling - Far

Referencer

Eksterne henvisninger 
 

Børne- og ungdomsfilm fra Danmark
Amerikanske film fra 2013
Amund B. Larsen

Amund Bredesen Larsen (15. december 1849 i Grue præstegæld i Solør - 27. april 1928 i Bærum) var en norsk dialektforsker.

Larsen blev student 1866, cand. mag. 1878, adjunkt i Arendal 1883, tog doktorgraden 1895 på sin afhandling om Lydlæren i den solørske Dialekt især i dens Forhold til Oldsproget (1894), den første på moderne fonetisk videnskab byggede beskrivelse af et norsk bygdemål. Han var en udmærket kender af de norske dialekter; hans vigtigste skrifter er Oversigt over de trondhjemske dialekters slægtskabsforhold (1886), Oversigt over de norske bygdemål (1898), Kristiania bymål. Vulgærsproget med henblik paa den utvungne dagligtale« (1907), Bergens bymål (sammen med Gerhard Stoltz, 1911—12), Om Sognemålene (1923) og Nedenes Amt af Norske Gaardnavne (1905 ff.), foruden mindre afhandlinger i Trondhjem og Kristiania Videnskabsselskabers skrifter. Til hans 75 års dag 1924 udkom et festskrift.

Kilder 

 

Filologer fra Norge
Nordmænd i 1800-tallet
Nordmænd i 1900-tallet
Tisnaren

Tisnaren er en   sø der ligger  på grænsen mellem de svenske landskaper Östergötland og Södermanland. Den er beliggende 44 meter over havet og er 39 km² stor. Den deles mellem kommunerne Finspång, Katrineholm og Vingåker. Tisnaren afvandes via Forsaån til Viren og indgår i Nyköpingsåns vandsystem. Søens omgivelser består af et kuperet og svært tilgængeligt terræn. Der er ingen større byer omkring søen. Tisenö er den største ø i Tisnaren og har en fastboende befolkning.

1910-15 byggedes den 17,5 kilometer lange Tisnare kanal for at forenkle fragt af gods til jernbanestationen ved Ändebol, som ligger på Södermanlandssiden af grænsen mellem Södermanland og Östergötland.
 
For at beskytte  Tisnaren og de tilgrænsende vådområder er der oprettet en forening, Föreningen Rädda Tisnaren. 
 

Søer i Sverige
Katrineholms kommun
Östergötland
Nyköpingsåns afvandingsområde
Finspångs kommun

Vingåkers kommun
Södermanland
Shin A-lam

Shin A-Lam (født 23. september 1986) er en sydkoreansk fægter. Hun repræsenterede Sydkorea under Sommer-OL 2012 i London, hvor hun vandt sølv i kvindernes hold turnering i kårde.

Referencer

Eksterne henvisninger 

Fægtere fra Sydkorea
Medaljevindere fra Sydkorea ved sommer-OL 2012
Jung Hyo-jung

Jung Hyo-Jung (født 26. januar 1984) er en sydkoreansk fægter.  Hun repræsenterede Sydkorea under Sommer-OL 2012 i London, hvor hun vandt sølv i kvindernes hold turnering i kårde.

Referencer 

Fægtere fra Sydkorea
Medaljevindere fra Sydkorea ved sommer-OL 2012
Choi In-jeong

Choi In-Jeong (født 21. maj 1990) er en sydkoreansk fægter.  Hun repræsenterede Sydkorea under Sommer-OL 2012 i London, hvor hun vandt sølv i kvindernes hold turnering i kårde.

Referencer

Eksterne henvisninger 
  

Fægtere fra Sydkorea
Olympiske sølvmedaljevindere fra Sydkorea 
Medaljevindere fra Sydkorea ved sommer-OL 2012
Medaljevindere ved sommer-OL 2020
Choi Eun-sook

Choi  Eun-Sook (født 28. februar 1986) er en sydkoreansk fægter.  Hun repræsenterede Sydkorea under Sommer-OL 2012 i London, hvor hun vandt sølv i kvindernes holdturnering i kårde.

Referencer

Eksterne henvisninger 

Fægtere fra Sydkorea
Medaljevindere fra Sydkorea ved sommer-OL 2012
Paul Ariste

Paul Ariste (født 3. februar 1905 i Rääbise, Võtikvere vald (senere Torma Vald), Jõgevamaa, død 2. februar 1990, Tartu) var en estisk sprogforsker kendt for sine studier i finsk-ugriske sprog (især estisk og votisk), jiddisch og baltiske romani sprog.

Han var født Paul Berg, men i 1927 ændrede han efternavnet til Ariste. Han fik sin uddannelse ved Tartu Universitet og virkede efterfølgende der. Ariste tog magistergrad ("Eesti-rootsi laensõnad eesti keeles") i svensk-estiske låneord i estisk og doktorgrad ("Hiiu murrete häälikud") i dialekten på øen Hiiu (Dagø). Fra 1945 til 1946 sad Ariste i fængsel under den sovjetiske besættelse af Estland, fordi han havde været medlem af Veljesto, en studenterforening til støtte for et selvstændigt Estland

Han blev leder af den finsk-ugriske afdeling af Tartu Universitet og var én af initiativtagerne til genoplivelsen af finsk-ugriske studier under sovjet-perioden. Ariste oprettede tidsskriftet Sovetskoje finnougrovedenije (; Sovjetiske finno-ugriske Studier, senere omdøbt til Linguistica Uralica).

Ariste var tillige en fremstående esperantist og medlem af Academy of Esperanto fra 1963 til 1967. Han blev optaget på en liste i år 2000 i esperanto-tidsskriftet La Ondo som en af de 100 mest fremstående esperantister.

Forfatterskab 
 Paul Ariste: "Svenska låneord från svensktiden i estniska språket"; Svio-Estonica; Tartu 1936; s. 185-200
 Paul Ariste: "A quantitative language"; Proceedings of the 3rd International Congress of Phonetic Sciences; Ghent 1939; s. 276-280.
 Paul Ariste: Vadja keele grammatika; Tartu 1948 (dansk: Det votiske sprogs grammatik; estisk)
 Paul Ariste: "Eesti keele foneetika"; Eesti Riiklik Kirjastus; Tallinn 1953 (dansk: Estisk sprogs fonetik; estisk)
 Paul Ariste: "Isuri keelest"; Emakeele Seltsi Aastaraamat II; Tallinn 1956; s. 32-52
 Paul Ariste: "Isuri keelenäiteid"; Keele ja Kirjanduse Instituudi Uurimused V; Tallinn 1960; s. 7-68
 Paul Ariste: Vadjalaste laule; Tallinn 1960 (dansk: Voternes sange; estisk)
 Paul Ariste: Vadja muninasjutte; Tallinn 1962 (dansk: Votiske eventyr; estisk)
 Paul Ariste: A Grammar of the Votic Language; Bloomington, Indiana University 1968; 
 Paul Ariste: Keelekontaktid: Eesti keele kontakte teiste keeltega; Tallinn: Valgus 1981 (dansk: Sprogkontakter: Estisk sprogs kontakter med andre sprog; estisk)

Noter

Litteratur 
 Tiit-Rein Viitso: "Paul Ariste 100"; Linguistica Uralica No 1/2005, 1-3.
 Tiit-Rein Viitso: "Some Comments about Paul Ariste's Doctoral Dissertation on Phonetics of Hiiumaa Estonian Dialects"; Linguistica Uralica No 1/2005, 4-19.

Eksterne henvisninger 
 Suri
 Linguistica Uralica
 Paul Ariste Centre for Indigenous Finno-Ugric Peoples 
 Fenno-Ugristica 12; 1985 (artikler om Paul Ariste på estisk, finsk, ungarsk og russisk)
 Nikolai Kuznetsov: "Komi Folklore collected by Paul Ariste"; Folklore 29 
 Kristi Salve: "Paul Ariste and the Veps"; Folkore 29 
 Heinike Heinsoo: "Paul Ariste ja vaipoole vadjalased" (Emakeele Seltsi aastaraamat 51; 2005; s. 222-238) 

Sprogvidenskabsfolk fra Estland
Gymnastik under sommer-OL 2012

Gymnastik under sommer-OL 2012 i London bestod af tre discipliner: Gymnastik, som arrangeres i The O2 Arena i perioden fra 28. juli til 7. august 7, rytmisk gymnastik, som arrangeres i Wembley Arena i perioden 9. til 12. august, og trampolin, som arrangeres i O2 Arena i perioden 3. til 4. august.

Medaljeoversigt

Referencer 

Sportsgrene under sommer-OL 2012
2012
Mobilitet

Mobilitet, bevægelighed, er evnen til at bevæge sig eller at flytte sig. Modsætning til immobilitet, ubevægelighed.
Det må generelt frarådes at bruge fremmedordet "mobilitet" i leksikon artikler, hvis ordet "bevægelighed" eller et andet dansk ord kan bruges.

Forskellige fagsprog har forskellige betydninger af mobilitet.
 Mobilitet i Naturvidenskaben har flere betydninger alt efter sammenhængen.
 Ionmobilitet om Ioners spredning i væske.
 Smidighed, i lægevidenskaben, om bevægeligheden af led.
 Mobilitet i militæret er evnen til at flytte sine tropper.
 Social mobilitet er et barns evne (igennem uddannelse og arbejde) at skifte til en højere socialgruppe end forældrene.
 Mobilitet på boligmarkedet er evnen til at skifte bolig.
 Mobilitet på arbejdsmarkedet er evnen til at skifte job.

Se også 
 Bevægelse

Links 
 Mobilitet i Den Store Danske
 Mobilitet i Leksikon
Bevægelse

Bevægelse har flere betydninger:

Naturvidenskab 
 Ændring af et legemes (inkl. fartøjs) position, se Bevægelse (fysik) (Kinetisk energi)
 At bevæge kroppen, se Bevægelse (fysiologi)

Samfundsvidenskab, Folkelige bevægelser 
 Politiske bevægelser
 Sociale bevægelser
 Miljøbevægelser

Se også 
 Afholdsbevægelsen
Caracaraer

Caracaraer er rovfugle i falkefamilien (Falconidae). De er traditionelt placeret i underfamilien Polyborinae sammen med skovfalke, men undertiden anses de for at udgøre deres egen underfamilie, Caracarinae, eller er klassificeret sammen med de ægte falke i underfamilien Falconinae. Caracaraer er hovedsageligt fugle i Syd- og Mellemamerika. Nogle arter når op til det sydlige USA.

I modsætning til falkene i falkefamilien er fuglene i de fem slægter med caracaraer ikke hurtigflyvende luftjægere, men de er forholdsvis langsomme og er ofte ådselædere (en bemærkelsesværdig undtagelse er rødstrubet caracara).

Arter

Udbredelse 
Caracaraerne findes i store dele af Amerika. Udbredelsesområdet for stor caracara strækker sig så langt nord som staterne Arizona, Texas og Florida i USA. På den sydlige halvkugle findes falklandcaracara på Falklandsøerne og Tierra del Fuego ved Sydamerikas sydspids.

Taksonomi 
Slægten Caracara Merrem 1826 var tidligere kendt som Polyborus Vieillot 1816. Derfor er underfamilien både kendt som Polyborinae og Caracarinae. Derudover er det forskelligt hvilke arter som forskellige forfattere medregner til underfamilien, nogle gange medtages skovfalke, latterfalk eller sydamerikansk pygmæfalk.

Peters' checklist fra 1931 placerede caracaraerne i deres egen underfamilie, Polyborinae, med slægterne Daptrius, Milvago, Phalcobœnus og Polyborus. Ibycter americanus var inkluderet som Daptrius americanus.

Mens det sydamerikanske klassifikationsudvalg (SACC) i den amerikanske ornitologforening anerkendte "tre store, dybe splittelser i Falconidae" stemte den i 2007 for at anerkende to underfamilier: Herpetotherinae indeholdende skovfalke og Falconinae indeholdende caracaraer og ægte falke.

Baseret på nyere forskning i molekylær genetik placerer John Boyd sydamerikansk pygmæfalk (Spiziapteryx) i Caracarinae, og skovfalke i Herpetotherinae. Han bemærker også at "mange af caracaraerne er nært beslægtede, og det ville ikke være urimeligt at samle Ibycter, Milvago og Phalcoboenus til Daptrius".

Referencer